13/02/2015 | Administración LocalMunicipal
Lousame
Publicación anuncio aprobación definitiva taxa licenza urbanística

Quedando elevado a definitivo o acordo provisional, adoptado polo Pleno deste Concello na sesión que tivo lugar o día 20 de novembro de 2014, (publicado no Boletín Oficial da Provincia número 236, do 10 de decembro de 2014) relativo á modificación da “ORDENANZA FISCAL REGULADORA DA TAXA POR LICENZAS URBANÍSTICAS, COMUNICACIÓNS PREVIAS E OUTROS SERVIZOS URBANÍSTICOS” por non se ter presentado ningunha reclamación. De conformidade co disposto no artigo 17 do RDL 2/2004, de 5 de marzo, polo que se aproba o texto refundido da Lei reguladora das facendas locais, publícase agora o referido acordo plenario, así como o texto íntegro da dita ordenanza; e iso no seguinte sentido: PRIMEIRO.- Aprobar inicialmente a “Ordenanza fiscal reguladora da taxa por licenzas urbanísticas, comunicacións previas e outros servizos urbanísticos” ó abeiro da competencia atribuída no artigo 22.2 d) e e) da Lei 7/1985, de 2 de abril, Reguladora das Bases do Réxime Local en concordancia co artigo 50.3 e 50.11 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. A Ordenanza fiscal modificada queda redactada nos términos que figuran no anexo a este acordo. SEGUNDO.- Someter a información pública este acordo de aprobación inicial a través de anuncio inserido no Boletín Oficial da Provincia (BOP) e no Taboleiro de Anuncios do Concello, polo prazo de 30 días hábiles contados a partir do seguinte ó da publicación de referencia, co fin de que os interesados poidan examinar o expediente e presentar as reclamacións e suxestións que consideren oportunas, dando así cumprimento ó previsto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais. No caso de que non se presentase ningunha reclamación ou suxestión entenderase definitivamente adoptado o acordo ata entonces provisional, sen necesidade de acordo plenario. TERCEIRO.- Publicar o acordo definitivo e o texto íntegro da Ordenanza no Boletín Oficial da Provincia, que entrará en vigor conforme ó disposto na súa disposición final. CUARTO.- Facultar á alcaldesa - presidenta tan amplamente como en dereito sexa posible, para garantir a plena efectividade do presente acordo. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das Bases de Réxime Local, e de conformidade con o disposto nos artigos 15 a 19 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, este Concello establece a “Taxa por Licenzas Urbanísticas e outros servizos urbanísticos”, que se rexerá tanto pola presente Ordenanza Fisca, como no seu caso, pola a xeral de Xestión, Recadación e Inspección, as normas da cal atenden ao prevido no artigo 57 e concordantes do citado Real Decreto Lexislativo 2/2004. Constitúe o feito impoñible da Taxa a actividade municipal, tanto técnica e administrativa, tendente a verificar os actos de edificación e uso do solo e subsolo suxeitos a licencia municipal ou a trámite de comunicación previa sinalados no artigo 194 da Lei 9/2002, de 30 de decembro, de Ordenación Urbanística e Protección do Medio Rural de Galicia e que se realicen no termo municipal, axústanse ás normas urbanísticas, de edificación e policía previstas na normativa vixente de aplicación. Tamén están suxeitas outros servizos urbanísticos de planeamento contemplados na lexislación vixente.1. Son suxeitos pasivos contribuíntes as persoas físicas e xurídicas e as entidades a que se refire o artigo 35.4 da Lei Xeral Tributaria que sexan propietarios ou posuidores, ou, no seu caso, ocupantes dos inmobles nos que se realicen as construcións ou instalacións ou se executen as obras.2. En todo caso, terán a condición de substitutos do contribuínte os construtores e contratistas das obras. A responsabilidade, solidaria ou subsidiaria, das obrigas tributarias do suxeito pasivo, aplicarase nos supostos e co alcance que se sinala nos artigos 41 a 43 da Lei Xeral Tributaria. Constitúe a base impoñible da taxa: A) O valor catastral asignado ós terreos e construcións no IBI en vigor, nos casos de parcelacións urbanísticas e derrubo de construcións. B) O custo real e efectivo da obra civil, cando se trate de movemento de terras, obras de nova planta e modificación de estruturas ou aspecto exterior das edificacións. C) O custo real e efectivo da vivenda, local ou instalación, cando se trate de primeira utilización dos edificios ou da modificación do uso destes. D) A superficie dos carteis de propaganda na vía pública. A cota tributaria resultará de aplicar a Base Impoñible, coas seguintes especificacións: a) Nas denominadas e cualificadas obras menores, non necesitadas de proxecto técnico para a súa tramitación; a cota consistirá nunha cantidade fixa que se cifra en 12,00 euros. b) En obras nas que a tramitación esixe proxecto técnico ou valoración pericial; a cota establécese no 0,1 % do presuposto de execución material, cun mínimo de 12,00 euros. c) En licenzas de primeira ocupación de vivendas e uso de edificios ou a súa modificación; a cota establecese no 0,20% do presuposto de execución material, cun mínimo de 12,00 euros. d) Nos supostos parcelacións ou derrubes; a cota aplicable será o 2% do valor catastral do terreo ou inmoble establecido a efectos do IBI, cun mínimo de 12,00 euros. e) En carteis de propaganda, trinta (30,00) euros por m2 ou fracción de cartel. So admitiranse os beneficios fiscais que veñan establecidos nas normas con rango de Lei ou deriven de tratados ou acordos internacionais.1. Devéngase a Taxa e nace a obriga de contribuír cando se inicie a actividade municipal que constitúe o seu feito impoñible. Para estes efectos, entenderase iniciada a devandita actividade na data de presentación da oportuna solicitude da licenza urbanística ou a comunicación previa correspondente.2. A obriga de contribuír, unha vez nacida, non se verá afectada en modo ningún pola denegación da licenza solicitada ou pola concesión desta condicionada á modificación do proxecto presentado, nin pola renuncia ou desistimento do solicitante unha vez iniciado o trámite correspondente.1. As persoas interesadas na obtención dunha licenza de obras ou iniciar o trámite da comunicación previa presentarán, no Rexistro Xeral a oportuna solicitude, acompañando documentación visada polo Colexio Oficial respectivo, no seu caso, con especificación detallada da natureza da obra e lugar de localización, na que se faga constar o importe estimado da obra, medicións e o destino do edificio.2. Cando se trate de licenza ou comunicacións previas para aqueles actos en que non sexa esixible a formulación de proxecto subscrito por técnico competente, á solicitude acompañarase un presuposto das obras a realizar, como unha descrición detallada da superficie afectada, número de departamentos, materiais a empregar e, en xeral, das características da obra ou acto os datos do cal permitan comprobar o custo daqueles.3. Se despois de formulada a solicitude modificásese ou ampliase o proxecto ou a obra, deberá poñerse en coñecemento da Administración municipal, acompañando o novo presuposto ou o reformado e, no seu caso, planos e memorias da modificación ou ampliación.4. Os interesados están obrigados a presentar, xunto co proxecto modificado, o xustificante de ingreso da autoliquidación da taxa resultante pola diferenza, sen que poida resultar unha cota inferior ao derivada do orzamento inicial.1. De conformidade co previsto no artigo 26.1. b) do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, toda solicitude de licenza ou comunicación previa, para que poida ser admitida a trámite, deberá acompañarse do xustificante do pagamento da presente taxa.2. A tales efectos e segundo o prevido no artigo 27 do citado Texto Refundido, o importe da taxa regulada na presente Ordenanza, se esixirá en réxime de autoliquidación, debendo presentarse simultaneamente coa oportuna solicitude, non facultando o peticionario para realizar a actividade solicitada nos casos que proceda a concesión dunha licenza.3. Os escritos recibidos polos condutos distintos do Rexistro Municipal, a que fai referencia o artigo 38.4 da Lei 30/1992, do 26 de novembro, que non vingan acompañados do xustificante de ingreso dos dereitos correspondentes, serán admitidos provisionalmente pero non poderá dárselles curso sen que se emende a deficiencia ao fin da cal se requirirá ao interesado para que no prazo de dez días contados a partir do seguinte a aquel en que lle sexa notificado o devandito requirimento, aboe as cotas correspondentes co apercibimento de que transcorrido o devandito prazo sen efectualo, se terán os escritos por non presentados e será arquivada a solicitude, previos os trámites oportunos.4. En todo caso, unha vez iniciado o expediente, a Administración municipal poderá comprobar a realidade dos datos achegados polo interesado así como calquera outros que haxan de servir de base para o cálculo dos dereitos correspondentes e, á vista dos resultados de tal comprobación, practicará a liquidación oportuna, con dedución do ingresado, se é o caso, mediante autoliquidación.5. A práctica da devandita liquidación, éo sen prexuízo da potestade administrativa para a inspección dos datos declarados ou da actividade desenvolvida realmente polo suxeito pasivo, e para a aplicación de sancións, se a iso houbera lugar.6. Todas as liquidacións que se practiquen como consecuencia do regulado nos apartados anteriores serán notificadas aos obrigados ao pagamento, para o seu ingreso nas arcas municipais a través de entidade colaboradora correspondente, utilizando os medios de pagamento e os prazos que sinala a Lei Xeral Tributaria e normas ditadas no seu desenvolvemento. En todo o relativo á cualificación de infraccións tributarias, así como das sancións que por estas correspondan en cada caso, estarase ao disposto nos artigos 181 e seguintes da Lei Xeral Tributaria e na normativa regulamentaria ditada en desenvolvemento desta última. A entrada en vigor da presente ordenanza derroga a Ordenanza fiscal reguladora da Taxa por licenzas urbanísticas publicada o día 02-02-2008 (BOP nº 27) e vixente ata dito momento. A presente Ordenanza Fiscal entrará en vigor e será de aplicación a partir do día da súa publicación no Boletín Oficial da Provincia, permanecendo en vigor ata a súa modificación ou derrogación expresas. Lousame, 26 de xaneiro de 2015. A alcaldesa. Asdo.: Mª Teresa Villaverde Pais.